APSTIPRINĀTI

ar VAS „Latvijas dzelzceļš”

valdes 2024.gada 01. oktobra

lēmumu Nr.VL-1.6/308-2024

**Kravas vagonu tehniskās apkopes pakalpojuma sniegšanas noteikumu**

**GROZĪJUMI**

**Izteikt Kravas vagonu tehniskās apkopes pakalpojuma sniegšanas noteikumus (apstiprināti ar VAS „Latvijas dzelzceļš” Prezidentu padomes 2016.gada 8.decembra lēmumu Nr.PP–40/387, ar grozījumiem) jaunā redakcijā:**

**Kravas vagonu tehniskās apkopes pakalpojumu sniegšanas noteikumi**

1. **LIETOTIE TERMINI**
	1. LDz – valsts akciju sabiedrība „Latvijas dzelzceļš”;
	2. VTAP – LDz Vagonu tehniskās apkopes punkts;
	3. infrastruktūra – privātas un publiskās lietošanas dzelzceļa infrastruktūra;
	4. LDz infrastruktūra – LDz pārvaldībā esošā infrastruktūra;
	5. ABD PV – Kravas vagonu parka automatizētā datu bāze (kartotēka);
	6. FUES – FUES kontrollīdzekļi - sistēmu komplekss, kas atklāj ritekļa pārkarsētas bukses un nobremzētus ritošā sastāva riteņpārus braucošā vilcienā;
	7. WILD – WILD kontrollīdzekļi - sistēma, kas atklāj riteņa velšanās loka virsmā defektus braucošā vilcienā;
	8. vilciens – saformēts un sakabināts kravas vagonu sastāvs ar vienu vai vairākiem vilces līdzekļiem, kam piešķirts vilciena numurs un kas aprīkots ar īpašām signālierīcēm;
	9. vilciena sastāvs – saformēti un sakabināti kravas vagoni ar piešķirto vilciena indeksu, bez vilces līdzekļa;
	10. starpstacija – vilciena maršrutā esošā stacija (izņemot nosūtīšanas un galastaciju);
	11. VTAP stacija – stacija, kur ir VTAP vai kur ir dislocēti VTAP darbinieki.
2. **VISPĀRĪGIE NOTEIKUMI**
	1. Kravas vagonu tehniskās apkopes pakalpojumu sniegšanas noteikumi (turpmāk – Noteikumi) izstrādāti, vadoties no Dzelzceļa likuma, citiem Latvijas Republikas tiesību aktiem, LDz spēkā esošiem normatīviem, normatīvi tehniskajiem dokumentiem un tehnoloģiskiem procesiem.
	2. Noteikumu mērķis ir noteikt kārtību, kādā LDz sniedz kravas vagonu tehniskās apkopes pakalpojumus (turpmāk – pakalpojumi) attiecībā uz kravas vagoniem, kuri tiek pārvadāti pa LDz infrastruktūras sliežu ceļiem (turpmāk – vagoni).
	3. Noteikumu spēkā esošā redakcija ir pieejama LDz tīmekļa vietnē [www.ldz.lv](http://www.ldz.lv) sadaļā “BIZNESAM”.
	4. Ja LDz veic Noteikumu grozījumus (tajā skaitā pakalpojumu cenas grozījumus), grozījumi un to spēkā stāšanās datums tiek publicēti LDz tīmekļa vietnē [www.ldz.lv](http://www.ldz.lv). Spēkā esošiem līgumiem grozījumi tiek piemēroti ne agrāk, kā pēc 60 (sešdesmit) kalendārām dienām no šo grozījumu spēkā stāšanās dienas, ja LDz un pārvadātājs nav vienojušies par grozījumu ātrāku piemērošanu.
	5. Pakalpojumi sastāv no:
		1. pamatpakalpojuma “vagonu tehniskā pārbaude” (apkalpes vietas operatora pakalpojums);
		2. papildpakalpojuma “vagonu uz laiku atstādinātajā vilciena sastāvā ar lokomotīves atkabināšanu, tehniskā pārbaude”;
		3. papildpakalpojuma “vagonu derīguma noteikšana kravas iekraušanai”;
		4. papildpakalpojuma “VU-23(M) formas paziņojuma „Par vagonu bojājumu”, VU-26(M) formas pavadlapas vagona pārsūtīšanu remonta veikšanai un VU-25(M) formas akta „Par vagona bojājumu” noformēšana”;
		5. papildpakalpojuma “vagona ar nokavēto plānveida remontu vai kalpošanas termiņu, tehniskā stāvokļa noteikšana”.
	6. Pakalpojumos nav iekļauts vagona kārtējais atkabes remonts[[1]](#footnote-1).
	7. Pamatpakalpojumos arī tiek iekļautas operācijas saskaņā ar VTAP tehnoloģisko procesu, pieņemot vilcienu maršruta galastacijā.
	8. Noteikumos minēto pieteikumu formas, VTAP apkalpojamo iecirkņu saraksts un pieņemšanas/nodošanas akta veidlapu formas ir publicētas LDz tīmekļa vietnē www.ldz.lv sadaļā “BIZNESAM”.
3. **PAMATPAKALPOJUMA SNIEGŠANAS KĀRTĪBA**
	1. Vagonu tehniskā pārbaude ir komplekss pakalpojums, kas ietver darbus vagonu darbderīguma noteikšanai un to nodrošināšanai ekspluatācijas procesā garantijas iecirkņu robežās. Garantijas iecirkni ir:
		1. no pieņemšanas/nodošanas stacijas līdz vilciena galastacijai, vai līdz kaimiņvalstu infrastruktūras pieņemšanas/nodošanas stacijai (tranzītpārvadājumos, ja netiek veikta vilciena pārformēšana), vai līdz vilciena atstādināšanas stacijai (ja tiek veikta lokomotīves atkabināšana);
		2. no stacijas vai stacijai pievienotā pievedceļa, kurā saformētais vilciens tiek pieņemts pārvadāšanai (vai tuvākas VTAP stacijas kur tiek sniegts pakalpojums) līdz vilciena galastacijai vai līdz kaimiņvalstu infrastruktūras pieņemšanas/nodošanas stacijai (tranzītpārvadājumos, ja netiek veikta vilciena pārformēšana), vai līdz vilciena atstādināšanas stacijai (ja tiek veikta lokomotīves atkabināšana).
	2. Pamatpakalpojums tiek sniegts:
		1. pieņemšanas/nodošanas stacijā, pieņemot vilciena sastāvu uz LDz infrastruktūru no kaimiņvalstu infrastruktūras vai nododot vilciena sastāvu uz kaimiņvalstu infrastruktūru;
		2. stacijā vai stacijai pievienotajā pievedceļā[[2]](#footnote-2), gatavojot saformēto/pārformēto vilciena sastāvu pārvadāšanai. Ja šī stacija nav VTAP stacija, Pārvadātājam, iesniedzot pieteikumu LDz, ir tiesības pasūtīt pakalpojumu VTAP darbinieku izbraukumā, vai pakalpojums tiek sniegts tuvākā VTAP stacijā vilciena maršrutā (pārvadātājam ir pienākums uzradīt vilciena sastāvu apskatei VTAP stacijā);
		3. VTAP stacijā, kur notiek vilciena sastāva izmaiņas, piekabinot/atkabinot vagonu vai vagonu grupu;
		4. VTAP starpstacijā, kur vilcienam notiek brigādes vai lokomotīves maiņa.
	3. Pamatpakalpojums tiek sniegts, veicot vagonu apskate no abām vagonu pusēm LDz darbiniekam redzamajās zonās, tajā skaitā vilciena gaitā.
	4. Pamatpakalpojumu (ievērojot Noteikumu 3.2.2. punktā noteikto izņēmumu) LDz sniedz, pamatojoties uz noslēgto līgumu, bez atsevišķa pieteikuma.
	5. **Sniedzot pamatpakalpojumu pieņemšanas/nodošanas stacijā, pieņemot vilciena sastāvu uz LDz infrastruktūru no kaimiņvalstu infrastruktūras:**
		1. kontrolē un pārbauda vagona riteņpāru bukšu mezgla, adaptera, velšanās virsmas un bremžu sistēmas stāvokli braucoša vilcienā, izmantojot FUES, WILD kontrollīdzekļus;
		2. pēc arējām pazīmēm (klaudzieni, vibrācija, šņirkstēšana, dzirksteļošana, dūmošana, slāpētāju aparātu neelastīgums u.c.) veic sākotnējo vagonu tehnisko stāvokļa kontroli pienākošā vilciena kustības laikā (sagaidot gaitā), lai atklātu iespējamos bojājumus uz riteņpāru velšanās virsmām, bukšu mezglos, vagonu ratiņiem, bremžu iekārtās, kā arī nosaka vagonus ar neatlaistām bremzēm ar turpmāku detalizētu apskati tehniskās apkopes laikā;
		3. pēc vilciena apstāšanās, pirms vagonu apskates uzsākšanas pieprasa no vilces līdzekļa vadītāja (mašīnista) informāciju par vagonu bremžu darbību un par ceļā atklātiem vagonu bojājumiem;
		4. pārbauda vagonu detaļu un mezglu esamību un to atbilstību normatīvajām prasībām;
		5. apskata riteņpāru riteņu velšanās virsmas, kā arī veic instrumentālo riteņpāru velšanās virsmas pārbaudi visās riteņpāru, nosaka izdilumi un bojājumi, kuri traucē normālu vagona un sliežu ceļa mijiedarbību; pārbauda riteņa rumbas nobīdi vai atslābumu uz ass zemrumbas daļas, apskata bukšu mezglu (ar gultņiem bukses korpusā un kasešu tipa gultņiem ar adapteriem) tehnisko stāvokli pēc ārējām pazīmēm;
		6. pārbauda bukšu mezgla gala stiprinājuma darbderīgumu, pēc nepieciešamības veic bukses tehnisko diagnosticēšanu (izņemot bukšu mezglu ar kasešu tipa gultņiem);
		7. veic vagona ratiņu elementu un to detaļu (sānu rāmis, virsatsperu sija, nodilumizturīgie elementi ratiņu konstrukcijā, atsperu komplektu) apskati;
		8. veic automātiskās sakabes iekārtas (sakabes korpuss, mehānisma detaļas, vilces apskava, vilces apskavas ķīlis vai veltnītis un to stiprinājums, slāpētājaparāts, centrējošā sijiņa, svārstīgā pakare, atkabināšanas svira un pievads) pārbaudi;
		9. pārbauda attālumu no automātiskās sakabes korpusa galviņas atbalsta līdz triecienrozetei un vagonu sakabināšanas pareizību;
		10. ar šablonu 873 pārbauda automātiskās sakabes vilciena sastāva gala vagoniem (mehānismu pareizu darbību un sakabināšanās kontūru), sakabinātu automātisko sakabju garenasu augstumu starpību;
		11. veic vagona rāmja apskati;
		12. veic vagona virsbūves apskati – pārbauda vai skaidri redzams vagona numurs, plānveida remonta termiņa trafarets, valsts īpašnieces dzelzceļa administrācijas kods (piederība), pārbauda vagona izkraušanas ierīces, durvju, lūku vāku, bortu, pārejas laukumu, bunkuru stāvokli;
		13. LDz vagoniem pārbauda vagonu komplektāciju;
		14. vagoniem, kuri netiks pieņemti uz LDz infrastruktūru, noformē INU-53 formas aktu, par to informē kaimiņvalstu dzelzceļu un pārvadātāju;
		15. uz nosacīti pieņemtiem vagoniem tiek noformēts akts par vagona tehnisko stāvokli, par to informē kaimiņvalstu dzelzceļu un pārvadātāju;
		16. atklājot bojājumus vagona kārtējā atkabes remonta (TR-2) apjomā, noformē VU-23(M) formas paziņojumu „Par vagonu bojājumu”, par to informē kaimiņvalstu dzelzceļu un pārvadātāju.
	6. **Sniedzot pamatpakalpojuma pieņemšanas/nodošanas stacijā, nododot vilciena sastāvu no LDz infrastruktūras uz kaimiņvalstu infrastruktūru:**
		1. apskata riteņpāru riteņu velšanās virsmas, kā arī veic instrumentālo riteņpāru velšanās virsmas pārbaudi visās riteņpāru, nosaka izdilumi un bojājumi, kuri traucē normālu vagona un sliežu ceļa mijiedarbību; pārbauda riteņa rumbas nobīdi vai atslābumu uz ass zemrumbas daļas, apskata bukšu mezglu (ar gultņiem bukses korpusā un kasešu tipa gultņiem ar adapteriem) tehnisko stāvokli pēc ārējām pazīmēm;
		2. pārbauda vagonu detaļu un mezglu esamību un to atbilstību normatīvajām prasībām;
		3. pārbauda bukšu mezgla gala stiprinājuma darbderīgumu, pēc nepieciešamības veic bukses tehnisko diagnosticēšanu (izņemot bukšu mezglu ar kasešu tipa gultņiem);
		4. veic vagona ratiņu elementu un to detaļu (sānu rāmis, virsatsperu sija, nodilumizturīgie elementi ratiņu konstrukcijā, atsperu komplektu) apskati;
		5. veic automātiskās sakabes iekārtas (sakabes korpuss, mehānisma detaļas, vilces apskava, vilces apskavas ķīlis vai veltnītis un to stiprinājums, slāpētājaparāts, centrējošā sijiņa, svārstīgā pakare, atkabināšanas svira un pievads) pārbaudi;
		6. pārbauda attālumu no automātiskās sakabes korpusa galviņas atbalsta līdz triecienrozetei un vagonu sakabināšanas pareizību;
		7. ar šablonu 873 pārbauda automātiskās sakabes vilciena sastāva galvas vagonam (mehānismu pareizu darbību un sakabināšanās kontūru), sakabinātu automātisko sakabju garenasu augstumu starpību;
		8. veic vagona rāmja apskati;
		9. veic vagona virsbūves apskati – pārbauda vai skaidri redzams vagona numurs, plānveida remonta termiņa trafarets, valsts īpašnieces dzelzceļa administrācijas kods (piederība), pārbauda vagona izkraušanas ierīces, durvju, lūku vāku, bortu, pārejas laukumu, bunkuru stāvokli;
		10. savieno savienotājšļūtenes, atver galakrānus (izņemot pēdējā (astes) vagona pēdējo galakrānu);
		11. pārbauda vagonu bremžu sistēmas iekārtu un to mezglu un detaļu tehnisko stāvokli, kontrolē pareizu gaisa sadalītāju režīma ieslēgšanu un bremžu sviru pārvada regulēšanu;
		12. vilciena pēdējam vagonam uz atkabināšanas pievada ķēdes pakarina vagona savienotājšļūteni, ar stiepli nostiprina galakrāna rokturi un apzīmē ar gaismu atstarojošu sarkanu signāldisku;
		13. atklājot bojājumus vagona kārtējā atkabes remonta (TR-2) apjomā, noformē VU-23(M) formas paziņojumu „Par vagonu bojājumu”;
		14. starp lokomotīvi un pirmo vagonu pārbauda automātiskās sakabes ass augstums virs sliežu galviņu līmeņa;
		15. veic pilnīgo automātisko bremžu pārbaudi, pārbauda vilciena bremžu gaisa maģistrāles veselumu un uzlādes spiediena lieluma rādītāju vilciena pēdējā vagonā, pārbauda vilciena bremžu maģistrāles blīvumu, veic vagonu automātisko bremžu pārbaudi uz sabremzēšanu un atlaišanu; pēc pilnīgās automātisko bremžu pārbaudes pabeigšanas priekšējās lokomotīves mašīnistam (vadītājam) izdod VU-45 formas izziņu „Izziņa par bremzēm”;
		16. vilciena sastāva nosūtīšanas laikā novēro vagonus kustībā, ritošo daļu, bremžu un automātiskās iekārtu tehnisko stāvokli, kā arī gaisma atstarojoša sarkana signāldiska esamību uz pēdējā (astes) vagona;
		17. kontrolē vagona riteņpāru bukšu mezgla, adaptera, velšanās virsmas un bremžu sistēmas stāvokli braucoša vilcienā, izmantojot FUES, WILD kontrollīdzekļus, par atklātiem bojājumiem informē pārvadātāju.
	7. **Sniedzot pamatpakalpojumu stacijā vai stacijai pievienotajā pievedceļā, gatavojot saformēto vilciena sastāvu pārvadāšanai:**
		1. apskata riteņpāru riteņu velšanās virsmas, kā arī veic instrumentālo riteņpāru velšanās virsmas pārbaudi visās riteņpāru, nosaka izdilumus un bojājumus, kuri traucē normālu vagona un sliežu ceļa mijiedarbību; pārbauda riteņa rumbas nobīdi vai atslābumu uz ass zemrumbas daļas, apskata bukšu mezglu (ar gultņiem bukses korpusā un kasešu tipa gultņiem ar adapteriem) tehnisko stāvokli pēc ārējām pazīmēm;
		2. pārbauda vagonu detaļu un mezglu esamību un to atbilstību normatīvajām prasībām;
		3. pārbauda bukšu mezgla gala stiprinājuma darbderīgumu, pēc nepieciešamības veic bukses tehnisko diagnosticēšanu (izņemot bukšu mezglu ar kasešu tipa gultņiem);
		4. veic vagona ratiņu elementu un to detaļu (sānu rāmis, virsatsperu sija, nodilumizturīgie elementi ratiņu konstrukcijā, atsperu komplektu) apskati;
		5. veic automātiskās sakabes iekārtas (sakabes korpuss, mehānisma detaļas, vilces apskava, vilces apskavas ķīlis vai veltnītis un to stiprinājums, slāpētājaparāts, centrējošā sijiņa, svārstīgā pakare, atkabināšanas svira un pievads) apskati;
		6. pārbauda attālumu no automātiskās sakabes korpusa galviņas atbalsta līdz triecienrozetei un vagonu sakabināšanas pareizību;
		7. ar šablonu 873 pārbauda automātiskās sakabes vilciena sastāva galvas vagonam (mehānismu pareizu darbību un sakabināšanās kontūru), sakabinātu automātisko sakabju garenasu augstumu starpību;
		8. veic vagona rāmja apskati;
		9. veic vagona virsbūves apskati – pārbauda vai skaidri redzams vagona numurs, plānveida remonta termiņa trafarets, valsts īpašnieces dzelzceļa administrācijas kods (piederība), pārbauda vagona izkraušanas ierīces, durvju, lūku vāku, bortu, pārejas laukumu, bunkuru stāvokli;
		10. savieno savienotājšļūtenes, atver galakrānus (izņemot pēdējā (astes) vagona pēdējo galakrānu);
		11. apskata vagonu bremžu sistēmas iekārtu un to mezglu un detaļu tehnisko stāvokli, kontrolē pareizu gaisa sadalītāju režīma ieslēgšanu un bremžu sviru pārvada regulēšanu;
		12. vilciena pēdējam vagonam uz atkabināšanas pievada ķēdes pakarina vagona savienotājšļūteni, ar stiepli nostiprina galakrāna rokturi un apzīmē ar gaismu atstarojošu sarkanu signāldisku;
		13. atklājot bojājumus vagona kārtējā atkabes remonta (TR-2) apjomā, noformē VU-23(M) formas paziņojumu „Par vagonu bojājumu”;
		14. bojātam vagonam tiek noformēts akts par vagona tehnisko stāvokli, kas ir pamatojums VU-25 akta formas „Par vagonu bojājumu” noformēšanai;
		15. starp lokomotīvi un pirmo vagonu pārbauda automātiskās sakabes ass augstums virs sliežu galviņu līmeņa;
		16. veic pilnīgo automātisko bremžu pārbaudi, pārbauda vilciena bremžu gaisa maģistrāles veselumu un uzlādes spiediena lieluma rādītāju vilciena pēdējā vagonā, pārbauda vilciena bremžu maģistrāles blīvumu, veic vagonu automātisko bremžu pārbaudi uz sabremzēšanu un atlaišanu; pēc pilnīgās automātisko bremžu pārbaudes pabeigšanas priekšējās lokomotīves mašīnistam (vadītājam) izdod VU-45 izziņu „Izziņa par bremzēm”;
		17. vilciena sastāva nosūtīšanas laikā novēro vagonus kustībā, ritošo daļu, bremžu un automātiskās iekārtu tehnisko stāvokli, kā arī gaisma atstarojoša sarkana signāldiska esamību uz pēdējā (astes) vagona;
		18. kontrolē vagona riteņpāru bukšu mezgla, adaptera, velšanās virsmas un bremžu sistēmas stāvokli braucošajā vilcienā, izmantojot FUES, WILD kontrollīdzekļus, par atklātiem bojājumiem informē pārvadātāju.
	8. **Sniedzot pamatpakalpojumu stacijā, kur notiek vilciena sastāva izmaiņas, piekabinot vagonu vai vagonu grupu:**
		1. apskata riteņpāru riteņu velšanās virsmas, kā arī veic instrumentālo riteņpāru velšanās virsmas pārbaudi visās riteņpāru, nosaka izdilumus un bojājumus, kuri traucē normālu vagona un sliežu ceļa mijiedarbību; pārbauda riteņa rumbas nobīdi vai atslābumu uz ass zemrumbas daļas, apskata bukšu mezglu (ar gultņiem bukses korpusā un kasešu tipa gultņiem ar adapteriem) tehnisko stāvokli pēc ārējām pazīmēm;
		2. pārbauda vagonu detaļu un mezglu esamību un to atbilstību normatīvajām prasībām;
		3. pārbauda bukšu mezgla gala stiprinājuma darbderīgumu, pēc nepieciešamības veic bukses tehnisko diagnosticēšanu (izņemot bukšu mezglu ar kasešu tipa gultņiem);
		4. veic vagona ratiņu elementu un to detaļu (sānu rāmis, virsatsperu sija, nodilumizturīgie elementi ratiņu konstrukcijā, atsperu komplektu) apskati;
		5. veic automātiskās sakabes iekārtas (sakabes korpuss, mehānisma detaļas, vilces apskava, vilces apskavas ķīlis vai veltnītis un to stiprinājums, slāpētājaparāts, centrējošā sijiņa, svārstīgā pakare, atkabināšanas svira un pievads) pārbaudi;
		6. pārbauda attālumu no automātiskās sakabes korpusa galviņas atbalsta līdz triecienrozetei un vagonu sakabināšanas pareizību;
		7. ar šablonu 873 pārbauda automātiskās sakabes vilciena sastāva galvas vagonam (mehānismu pareizu darbību un sakabināšanās kontūru), sakabinātu automātisko sakabju garenasu augstumu starpību;
		8. veic vagona rāmja apskati;
		9. veic vagona virsbūves apskati – pārbauda vai skaidri redzams vagona numurs, plānveida remonta termiņa trafarets, valsts īpašnieces dzelzceļa administrācijas kods (piederība), pārbauda vagona izkraušanas ierīces, durvju, lūku vāku, bortu, pārejas laukumu, bunkuru stāvokli;
		10. savieno savienotājšļūtenes, atver galakrānus (izņemot pēdējā (astes) vagona pēdējo galakrānu);
		11. pārbauda vagonu bremžu sistēmas iekārtu un to mezglu un detaļu tehnisko stāvokli, kontrolē pareizu gaisa sadalītāju režīma ieslēgšanu un bremžu sviru pārvada regulēšanu;
		12. vilciena pēdējam vagonam uz atkabināšanas pievada ķēdes pakarina vagona savienotājšļūteni, ar stiepli nostiprina galakrāna rokturi un apzīmē ar gaismu atstarojošu sarkanu signāldisku;
		13. atklājot bojājumus vagona kārtējā atkabes remonta (TR-2) apjomā, noformē VU-23(M) formas paziņojumu „Par vagonu bojājumu”;
		14. bojātam vagonam tiek noformēts akts par vagona tehnisko stāvokli, kas ir pamatojums VU-25 akta formas „Par vagonu bojājumu” noformēšanai;
		15. starp lokomotīvi un pirmo vagonu pārbauda automātiskās sakabes ass augstums virs sliežu galviņu līmeņa;
		16. pārbauda katra piekabinātā vagona bremžu darbību (tiek pārbaudīts bremžu gaisa maģistrāles veselums un blīvums tāpat kā pie pilnīgās bremžu pārbaudes), pēc tam tiek veikta vienkāršotā bremžu pārbaude (pārbaudot katra piekabinātā vagona bremžu darbību). Pēc vienkāršotās bremžu pārbaudes izziņā VU-45 izdara atzīme par bremžu pārbaudes veikšanu;
		17. vilciena sastāva nosūtīšanas laikā novēro vagonus kustībā, ritošo daļu, bremžu un automātiskās iekārtu tehnisko stāvokli, kā arī gaisma atstarojoša sarkana signāldiska esamību uz pēdējā (astes) vagona;
		18. kontrolē vagona riteņpāru bukšu mezgla, adaptera, velšanās virsmas un bremžu sistēmas stāvokli braucošajā vilcienā, izmantojot FUES, WILD kontrollīdzekļus, par atklātiem bojājumiem informē pārvadātāju.
	9. **Sniedzot pamatpakalpojumu stacijā, kur notiek vilciena sastāva izmaiņas, atkabinot vagonu vai vagonu grupu:**
		1. pārbauda attālumu no automātiskās sakabes korpusa galviņas atbalsta līdz triecienrozetei un vagonu sakabināšanas pareizību;
		2. ar šablonu 873 pārbauda automātiskās sakabes vilciena sastāva galvas vagonam (mehānismu pareizu darbību un sakabināšanās kontūru), sakabinātu automātisko sakabju garenasu augstumu starpību;
		3. vilciena pēdējam vagonam uz atkabināšanas pievada ķēdes pakarina vagona savienotājšļūteni, ar stiepli nostiprina galakrāna rokturi un apzīmē ar gaismu atstarojošu sarkanu signāldisku;
		4. starp lokomotīvi un pirmo vagonu pārbauda automātiskās sakabes ass augstums virs sliežu galviņu līmeņa;
		5. veic vienkāršoto automātisko bremžu pārbaudi (pārbauda vilciena sastāva bremžu maģistrāles veselumu, gaisa spiediena lielumu pēdējā vagona bremžu maģistrālē, vilciena bremžu tikla blīvumu un vilciena divu pēdējo vagonu bremžu darbību), izziņā VU-45 izdara atzīme par bremžu pārbaudes veikšanu;
		6. vilciena sastāva nosūtīšanas laikā novēro vagonus kustībā, ritošo daļu, bremžu un automātiskās iekārtu tehnisko stāvokli, kā arī gaisma atstarojoša sarkana signāldiska esamību uz pēdējā (astes) vagona;
		7. kontrolē vagona riteņpāru bukšu mezgla, adaptera, velšanās virsmas un bremžu sistēmas stāvokli braucošajā vilcienā, izmantojot FUES, WILD kontrollīdzekļus, par atklātiem bojājumiem informē pārvadātāju.
	10. **Sniedzot pamatpakalpojumu starpstacijā, kur vilcienam notiek brigādes maiņa[[3]](#footnote-3):**

veic vienkāršoto automātisko bremžu pārbaudi (pārbauda vilciena sastāva bremžu maģistrāles veselumu, gaisa spiediena lielumu pēdējā vagona bremžu maģistrālē, vilciena bremžu tikla blīvumu un vilciena divu pēdējo vagonu bremžu darbību), izziņā VU-45 izdara atzīme par bremžu pārbaudes veikšanu.

* 1. **Sniedzot pamatpakalpojumu starpstacijā, kur vilcienam notiek lokomotīves maiņa:**

veic pilnīgo automātisko bremžu pārbaudi, pārbauda vilciena bremžu gaisa maģistrāles veselumu un uzlādes spiediena lieluma rādītāju vilciena pēdējā vagonā, pārbauda vilciena bremžu maģistrāles blīvumu, veic vagonu automātisko bremžu pārbaudi uz sabremzēšanu un atlaišanu; pēc pilnīgās automātisko bremžu pārbaudes pabeigšanas priekšējās lokomotīves mašīnistam (vadītājam) izdod VU-45 izziņu „Izziņa par bremzēm”.

1. **PAPILDPAKALPOJUMU SNIEGŠANAS KĀRTĪBA**
	1. Papildpakalpojums “vagonu uz laiku atstādinātajā vilciena sastāvā ar lokomotīves atkabināšanu, tehniskā pārbaude” tiek sniegts vilciena maršruta starpstacijā.
	2. Papildpakalpojums “vagonu derīguma noteikšana kravas iekraušanai” tiek sniegts, vagonam atrodoties stacijā vai stacijai pievienotajā pievedceļā.
	3. Papildpakalpojumi “VU-23(M) formas paziņojuma „Par vagonu bojājumu”, VU-26(M) formas pavadlapas vagona pārsūtīšanu remonta veikšanai, VU-25(M) formas akta „Par vagona bojājumu” noformēšana” un “vagona ar nokavēto plānveida remontu vai kalpošanas termiņu, tehniskā stāvokļa noteikšana” tiek sniegts vagona atrašanas stacijā vai stacijai pievienotajā pievedceļā.
	4. Pakalpojumi tiek sniegti pārvadātājiem, kuri veic pārvadājumus, saskaņā ar pārvadājuma līgumu, un atbilstoši spēkā esošiem LDz apstiprinātājiem Vagonu un konteineru uzskaites un lietošanas noteikumiem tiek noteikti kā atbildīgie par vagonu (turpmāk – pārvadātājs). LDz sniedz pakalpojumus, noslēdzot ar pārvadātāju rakstveida līgumu.
	5. Papildpakalpojumi “VU-23(M) formas paziņojuma „Par vagonu bojājumu”, VU-26(M) formas pavadlapas vagona pārsūtīšanu remonta veikšanai, VU-25(M) formas akta „Par vagona bojājumu” noformēšana” un “vagona ar nokavēto plānveida remontu vai kalpošanas termiņu, tehniskā stāvokļa noteikšana” tiek sniegti arī citiem pasūtītājiem (kravas nosūtītājiem un saņēmējiem, vagona valdītājiem un turētājiem), pamatojoties uz pieteikumu, bez rakstveida līguma noslēgšanas.
	6. Papildpakalpojumi tiek sniegti, saņemot pakalpojuma pasūtītāja pieteikumu. Pieteikums jānoformē katra pakalpojuma pasūtīšanai atsevišķi. Pasūtītājs nosūta LDz pieteikumu uz e-pasta adresi: **vtap\_pakalpojumi@ldz.lv**
		1. ne vēlāk par 4 stundām pirms vēlamā pakalpojuma saņemšanas laika – ja pakalpojums būs nepieciešams laikā no plkst. 08.00. līdz 20.00;
		2. ne vēlāk kā līdz plkst.17.00 – ja pakalpojums būs nepieciešams laikā no plkst. 20.00 līdz 08.00.
	7. Saņemot pieteikumu, attiecīgais VTAP izskata iespēju to izpildīt un uz pasūtītāja e-pasta adresi nosūta atbildi „Apstiprināts” vai sazinās ar pieteikumā norādīto kontaktpersonu, lai precizētu nepieciešamo informāciju un pakalpojuma sniegšanas laiku. Pakalpojuma sniegšana tiek noformēta ar pieņemšanas/nodošanas aktu.
	8. Ja pasūtītājs nav samaksājis par sniegto papildpakalpojumu, LDz ir tiesības apturēt turpmāka pakalpojuma sniegšanu pasūtītājam līdz faktiskajam rēķina samaksas brīdim vai, paziņojot par to pasūtītājam, turpmāku pakalpojuma sniegšanu veikt, saņemot priekšapmaksu.
	9. **Sniedzot papildpakalpojumu “vagonu uz laiku atstādinātajā vilciena sastāvā ar lokomotīves atkabināšanu, tehniskā pārbaude”:**
		1. pārbauda vagonu detaļu un mezglu esamību;
		2. apskata bukšu mezglu (ar gultņiem bukses korpusā un kasešu tipa gultņiem ar adapteriem) tehnisko stāvokli pēc ārējām pazīmēm, pēc nepieciešamības veic bukses tehnisko diagnosticēšanu (izņemot bukšu mezglu ar kasešu tipa gultņiem);
		3. pārbauda vagonu sakabināšanas pareizību, atkabināšanas svira un pievada stāvokli;
		4. pārbauda vagona izkraušanas ierīces, durvis, lūku vākus, bortus, bunkurus un vagonu noliešanas ierīču apakšējos vākus stāvokli;
		5. pārbauda savienotājšļūteņu un galakrānu stāvokli starp vagoniem;
		6. apskata vagonu bremžu sistēmas iekārtu un to mezglu un detaļu tehnisko stāvokli, kontrolē pareizu gaisa sadalītāju režīma ieslēgšanu un bremžu sviru pārvada regulēšanu;
		7. starp lokomotīvi un pirmo vagonu pārbauda automātiskās sakabes ass augstums virs sliežu galviņu līmeņa;
		8. vilciena pēdējam vagonam pārbauda galakrāna roktura un savienotājšļūteņa stāvokli un to nostiprināšanu, gaisma atstarojoša sarkana signāldiska esamību;
		9. veic pilnīgo automātisko bremžu pārbaudi, pārbauda vilciena bremžu gaisa maģistrāles veselumu un uzlādes spiediena lieluma rādītāju vilciena pēdējā vagonā, pārbauda vilciena bremžu maģistrāles blīvumu, veic vagonu automātisko bremžu pārbaudi uz sabremzēšanu un atlaišanu; pēc pilnīgās automātisko bremžu pārbaudes pabeigšanas priekšējās lokomotīves mašīnistam (vadītājam) izdod VU-45 izziņu „Izziņa par bremzēm”;
		10. vilciena sastāva nosūtīšanas laikā novēro vagonus kustībā, ritošo daļu, bremžu un automātiskās iekārtu tehnisko stāvokli, kā arī gaisma atstarojoša sarkana signāldiska esamību uz pēdējā (astes) vagona;
		11. kontrolē vagona riteņpāru bukšu mezgla, adaptera, velšanās virsmas un bremžu sistēmas stāvokli braucošajā vilcienā, izmantojot FUES, WILD kontrollīdzekļus, par atklātiem bojājumiem informē pārvadātāju.
	10. **Sniedzot papildpakalpojumu “vagonu derīguma noteikšana kravas iekraušanai”[[4]](#footnote-4):**
		1. pārbauda normatīvus kalpošanas termiņu, plānveida remonta veikšanas periodiskumu un nobraukumu[[5]](#footnote-5), vagona komplektāciju, ka arī pārbauda vagona tehniskā ziņā atbilstību ārvalstu dzelzceļa infrastruktūras prasībām (tajā skaitā tranzīta dzelzceļam, ja tāda ir);
		2. apskata riteņpāru riteņu velšanās virsmas, kā arī veic instrumentālo riteņpāru velšanās virsmas pārbaudi visās riteņpāru, nosaka izdilumus un bojājumus, kuri traucē normālu vagona un sliežu ceļa mijiedarbību; pārbauda riteņu rumbas nobīdi vai atslābumu uz ass zemrumbas daļas, apskata bukšu mezglu (ar gultņiem bukses korpusā un kasešu tipa gultņiem ar adapteriem) tehnisko stāvokli pēc ārējām pazīmēm;
		3. pārbauda bukšu mezglu gala stiprinājuma darbderīgumu, pēc nepieciešamības veic bukses tehnisko diagnosticēšanu (izņemot bukšu mezglu ar kasešu tipa gultņiem);
		4. veic vagona ratiņu elementu un to detaļu (sānu rāmis, virsatsperu sija, nodilumizturīgie elementi ratiņu konstrukcijā, atsperu komplektu) apskati;
		5. pārbauda vagona detaļu un mezglu esamību un to atbilstību normatīvajām prasībām;
		6. veic automātiskās sakabes iekārtas (sakabes korpuss, mehānisma detaļas, vilces apskava, vilces apskavas ķīlis vai veltnītis un to stiprinājums, slāpētājaparāts, centrējošā sijiņa, svārstīgā pakare, atkabināšanas svira un pievads) apskati;
		7. pārbauda attālumu no automātiskās sakabes korpusa galviņas atbalsta līdz triecienrozetei;
		8. ar šablonu 873 pārbauda vagonam automātiskās sakabes mehānismu pareizu darbību un sakabināšanās kontūru;
		9. veic vagona rāmja apskati;
		10. veic vagona virsbūves[[6]](#footnote-6) apskati – pārbauda vai skaidri redzams vagona numurs, plānveida remonta termiņa trafarets, valsts īpašnieces dzelzceļa administrācijas kods (piederība), pārbauda vagona izkraušanas ierīces, durvju, lūku vāku, bortu, pārejas laukumu, bunkuru stāvokli;
		11. apskata vagonu bremžu sistēmas iekārtu un to mezglu un detaļu tehnisko stāvokli, kontrolē pareizu gaisa sadalītāju režīma ieslēgšanu un bremžu sviru pārvada regulēšanu;
		12. pēc pakalpojuma pabeigšanas sniedz pasūtītājam informāciju: vagona numurs un tā valsts īpašnieces dzelzceļa administrācijas kods (piederība), derīgums/nederīgums iekraušanai, vagona kārtējā atkabes remonta (TR-1) apjomā veikšanas nepieciešamība, VTAP darbinieka vārds, uzvārds.
	11. **Sniedzot papildpakalpojumu “VU-23(M) formas paziņojuma „Par vagonu bojājumu”, VU-26(M) formas pavadlapas vagona pārsūtīšanu remonta veikšanai un VU-25(M) formas akta „Par vagona bojājumu” noformēšana”:**
		1. **VU-23(M) formas paziņojuma „Par vagonu bojājumu” un VU-26(M) formas pavadlapas vagona pārsūtīšanu remonta veikšanai noformēšana:**
			1. pārbauda normatīvus kalpošanas termiņu, plānveida remonta veikšanas periodiskumu un nobraukumu, vagona komplektāciju;
			2. noformē VU-23(M) formas paziņojumu „Par vagonu bojājumu” un VU-26(M) formas pavadlapu vagona pārsūtīšanai.
		2. **VU-25(M) formas akta „Par vagona bojājumu” noformēšana:**
			1. pārbauda normatīvus kalpošanas termiņu, plānveida remonta veikšanas periodiskumu un nobraukumu, vagona komplektāciju;
			2. vagona apskate bojājumu konstatēšanai (riteņpāru riteņu velšanās virsmas, kā arī veic instrumentālo riteņpāru velšanās virsmas pārbaudi visās riteņpāru, nosaka izdilumi un bojājumi, kuri traucē normālu vagona un sliežu ceļa mijiedarbību; pārbauda riteņu rumbas nobīdi vai atslābumu uz ass zemrumbas daļas, apskata bukšu mezglu (ar gultņiem bukses korpusā un kasešu tipa gultņiem ar adapteriem) tehnisko stāvokli pēc ārējām pazīmēm; ratiņu elementu un to detaļu (sānu rāmis, virsatsperu sija, nodilumizturīgie elementi ratiņu konstrukcijā, atsperu komplektu); automātiskās sakabes iekārtas (sakabes korpuss, mehānisma detaļas, vilces apskava, vilces apskavas ķīlis vai veltnītis un to stiprinājums, slāpētājaparāts, centrējošā sijiņa, svārstīgā pakare, atkabināšanas svira un pievads); pārbauda attālumu no automātiskās sakabes korpusa galviņas atbalsta līdz triecienrozetei; ar šablonu 873 pārbauda vagonam automātiskās sakabes mehānismu pareizu darbību un sakabināšanās kontūru; rāmis; bremžu sistēmas iekārta, mezgli un detaļas; virsbūve (pārbauda vagona izkraušanas ierīces stāvokli, durvis, lūku vākus, bortus, pārejas laukumus, bunkurus un vagonu noliešanas ierīču apakšējos vākus);
			3. pēc dokumentu noformēšanas iesniedz pasūtītajam pieprasītus dokumentus (VU-25(M) formas aktu), pēc pieprasījuma – vagona pārsūtīšanai papildus noformē VU-23(M) formas paziņojumu VU-26(M) formas pavadlapu.
	12. **Sniedzot papildpakalpojumu “vagona ar nokavēto plānveida remontu vai kalpošanas termiņu, tehniskā stāvokļa noteikšana”:**
		1. pārbauda normatīvus kalpošanas termiņus, plānveida remonta veikšanas periodiskumu un nobraukumu, vagona komplektāciju;
		2. apskata riteņpāru riteņu velšanās virsmas, kā arī veic instrumentālo riteņpāru velšanās virsmas pārbaudi visās riteņpāru, nosaka izdilumus un bojājumus, kuri traucē normālu vagona un sliežu ceļa mijiedarbību; pārbauda riteņu rumbas nobīdi vai atslābumu uz ass zemrumbas daļas, apskata bukšu mezglu (ar gultņiem bukses korpusā un kasešu tipa gultņiem ar adapteriem) tehnisko stāvokli pēc ārējām pazīmēm;
		3. pārbauda katru riteņpāra bukšu mezglu gala stiprinājuma darbderīgumu, smērvielas stāvokli, nepieciešama gadījumā veic bukses mezgla tehnisko diagnosticēšanu;
		4. veic vagona ratiņu elementu un to detaļu (sānu rāmis, virsatsperu sija, nodilumizturīgie elementi ratiņu konstrukcijā, atsperu komplektu) apskati;
		5. veic automātiskās sakabes iekārtas (sakabes korpuss, mehānisma detaļas, vilces apskava, vilces apskavas ķīlis vai veltnītis un to stiprinājums, slāpētājaparāts, centrējošā sijiņa, svārstīgā pakare, atkabināšanas svira un pievads) pārbaudi;
		6. pārbauda attālumu no automātiskās sakabes korpusa galviņas atbalsta līdz triecienrozetei;
		7. ar šablonu 873 pārbauda sakabinātu automātisko sakabju garenasu augstumu starpību;
		8. veic apskati vagonu bremžu sistēmas iekārtu un to mezglu un detaļu tehnisko stāvokli, kontrolē pareizu gaisa sadalītāju režīma ieslēgšanu un bremžu sviru pārvada regulēšanu;
		9. veic vagona rāmja apskati;
		10. veic vagona virsbūves apskati, pārbauda vagona izkraušanas ierīces, durvju, lūku vāku, bortu, pārejas laukumu, bunkuru stāvokli;
		11. noformē VU-26(M) formas pavadlapu un iesniedz pasūtītājam.
2. **PAKALPOJUMU CENAS**
	1. Pamatpakalpojuma pamatcena ir **EUR 9,63** (deviņi eiro sešdesmit trīs centi) **par vagonu**, pie tā:
		1. ja pakalpojums tiek sniegts stacijā, kur notiek vilciena sastāva izmaiņas, piekabinot vagonu vai vagonu grupu (Noteikumu 3.8.punkts) – cena ir **EUR 9,63** (deviņi eiro sešdesmit trīs centi) **par katru piekabinātu vagonu**;
		2. ja vagonam tiek pasūtīts un sniegts pakalpojums “vagonu derīguma noteikšana kravas iekraušanai” stacijā (vai stacijai pievienotājā pievedceļā), kur vagons netiek iekrauts (ar tālāku vagona nosūtīšanu vilciena sastāvā uz kravas iekraušanas staciju) pamatpakalpojuma cena ir **EUR 4,37** (četri eiro trīsdesmit septiņi centi) **par katru vagonu, kuram tika veikta derīguma noteikšana kravas iekraušanai**;
		3. ja pamatpakalpojums tiek sniegts starpstacijā, kur vilcienam notiek brigādes maiņa bez lokomotīves atkabināšanu (Noteikumu 3.10.punkts) – cena ir **EUR 16,89** (sešpadsmit eiro astoņdesmit deviņi centi) **par vilcienu**;
		4. ja pamatpakalpojums tiek sniegts starpstacijā, kur vilcienam notiek lokomotīves maiņa (Noteikumu 3.11.punkts) – cena ir **EUR 4,37** (četri eiro trīsdesmit septiņi centi) **par katru vagonu** **vilciena sastāvā**.
	2. Papildpakalpojumu cenas:
		1. papildpakalpojumam “vagonu uz laiku atstādinātajā vilciena sastāvā ar lokomotīves atkabināšanu, tehniskā pārbaude” cena ir **EUR 8,98** (astoņi eiro deviņdesmit astoņi centi) **par katru vagonu vilciena sastāvā**;
		2. papildpakalpojumam “vagonu derīguma noteikšana kravas iekraušanai” cena ir **EUR 8,61** (astoņi eiro sešdesmit viens cents) **par vagonu**;
		3. papildpakalpojumam “VU-23(M) formas paziņojuma „Par vagonu bojājumu”, VU-26(M) formas pavadlapas vagona pārsūtīšanu remonta veikšanai un VU-25(M) formas akta „Par vagona bojājumu” noformēšana” cena ir **EUR 16,92** (sešpadsmit eiro deviņdesmit divi centi) **par vagonu**, neatkarīgi no tā, cik dokumenti no minētiem ir pasūtīti;
		4. papildpakalpojumam “vagona ar nokavēto plānveida remontu vai kalpošanas termiņu, tehniskā stāvokļa noteikšana” cena ir **EUR 19,12** (deviņpadsmit eiro divpadsmit centi) **par vagonu**;
	3. papildus pasūtītājs maksā transporta izdevumus **EUR 0,59** (piecdesmit deviņi centi) **par vienu km** par VTAP darbinieku nogādāšanu līdz pakalpojuma sniegšanas vietai, ja tā atrodas ārpus VTAP stacijas.
	4. Pakalpojumu cenas ir norādītas, neieskaitot pievienotas vērtības nodokli (PVN), PVN tiek aprēķināts atsevišķi, saskaņā ar spēkā esošiem tiesību aktiem.
	5. LDz ir tiesības vienu reizi kalendārā gada laikā veikt pakalpojumu cenu grozījumus, publicējot tās saskaņā ar Noteikumu 2.4.punkta prasībām.

[Vilcienu kustības pārvalde](https://ldzintranet.int.ldz.lv/contacts/18853/967715886#structure-tid-link-18853)s vadītājs V.Kļaders

1. Pakalpojumu „vagonu kārtējais atkabes remonts” LDz sniedz, pamatojoties uz *Valsts akciju sabiedrības „Latvijas dzelzceļš” pakalpojuma „vagonu kārtējais atkabes remonts” sniegšanas noteikumiem* (publicēti LDz tīmekļa vietnē www.ldz.lv sadaļā “Biznesam”). [↑](#footnote-ref-1)
2. Ja ir tehniskā iespēja sniegt pakalpojumu šī pievedceļā. [↑](#footnote-ref-2)
3. Bez lokomotīves atkabināšanas/piekabināšanas [↑](#footnote-ref-3)
4. Specializētais vagons, kurš paredzēts bīstamās kravas pārvadāšanai, jāuzrada tehniskajai apkopei tikai tukšā stāvoklī, obligāti norādot kravas nosaukumu un attīrītiem no iepriekš pārvadātās kravas [↑](#footnote-ref-4)
5. Aizliegts sagatavot un padot vagonu kravas iekraušanai starptautiskajā satiksmē, ja līdz starpremontu normatīvu beigām atlicis mazāk par 30 diennaktīm pēc kalendārā termiņa vai 5 tūkst.km pēc nobraukuma, vietējā satiksmē, ja līdz starpremontu normatīvu beigām atlicis mazāk par 5 diennaktīm pēc kalendārā termiņa vai 500 km pēc nobraukuma [↑](#footnote-ref-5)
6. Konteineru korpusu un cisternkonteineru katlu, kā arī to armatūru, slēgierīču un iekārtu derīgu tehnisko stāvokli, kas garantē bīstamās kravas pārvadāšanas drošību līdz galastacijai nodrošina kravas nosūtītājs

Kravas vagonu (segto, refrižeratoru sekciju, ARV) ārējā un iekšējā aprīkojuma, cisternu katlu, noliešanas – uzpildes un kontroles armatūras, platformu kravas nostiprināšanas noņemamo un nenoņemamo specializēto iekārtu tehnisko stāvokli nosaka kravas nosūtītājs [↑](#footnote-ref-6)